《赋洞霄宫隐居十年后》
宋代·叶林

琼馆高居势复完，烟重翠叠几峰峦。
山从舞凤由来远，洞隔投龙欲去难。
处处有泉那用汲，岩岩维石宛如磐。
品题今古知多少，閒把唐僧五字看。

作者简介：叶林（一二四八～一三○六），字儒藻，一字去文，号本山，人称高行先生，钱塘（今浙江杭州）人。与邓牧隐大涤山冲天观。元成宗大德十年卒，年五十九。事见元《洞霄图志》卷五。今录诗六首。